Davlat maktabgacha taʼlim tashkilotlarida sogʻlom ovqatlantirish tizimini yanada takomillashtirish toʻgʻrisida
(resolution, 2025-12-16)

Oʻzbekiston Respublikasi Prezidentining “Maktabgacha taʼlim tizimini tubdan takomillashtirish chora-tadbirlari toʻgʻrisida” 2017-yil 9-sentabrdagi PQ-3261-son qarorining 3-bandiga muvofiq Toshkent shahrida joylashgan davlat maktabgacha taʼlim tashkilotlariga tadbirkorlik subyektlari tomonidan tayyor ovqatlarni yetkazib berish boʻyicha eksperiment oʻtkazildi. Eksperiment jarayonida 60 nafar tadbirkor va 266 ta maktabgacha taʼlim tashkiloti ishtirok etib, jami 63760 nafar tarbiyalanuvchini autsorsing usulida (maktabgacha taʼlim tashkilotiga tayyor ovqat yetkazib berish yoʻli bilan) ovqatlantirish tashkil etildi. Eksperiment jarayonida tarbiyalanuvchilarning ishtirok etgan 3 358 nafar ota-onasi oʻrtasida oʻtkazilgan soʻrovnomalar natijalariga koʻra, 2 921 nafar (87%) ota-onalar autsorserlar tomonidan tayyorlagan taomlarga ijobiy baho berdi. Davlat maktabgacha taʼlim tashkilotlarida tarbiyalanuvchilarni sogʻlom ovqatlantirishni tashkil etish ishlarini yanada takomillashtirish, belgilangan sanitariya qoidalari, normalari va gigiyena normativlariga muvofiq holda ovqatlantirishni tashkil etish orqali bolalarning sogʻlom va barkamol oʻsishini taʼminlash, sogʻlom ovqatlantirishning zamonaviy usullarini joriy etgan holda taʼlim-tarbiya sifati va samaradorligini oshirish uchun keng imkoniyatlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Maktabgacha taʼlim tizimini tubdan takomillashtirish chora-tadbirlari toʻgʻrisida” 2017-yil 9-sentabrdagi PQ-3261-son qaroriga muvofiq Toshkent shahridagi davlat maktabgacha taʼlim tashkilotlarida tadbirkorlik subyektlari tomonidan autsorsing usulida sogʻlom ovqatlantirishni tashkil etish boʻyicha oʻtkazilgan eksperiment natijalari jamoatchilik va ota-onalar tomonidan ijobiy baholanganligi maʼlumot uchun qabul qilinsin. 2. Quyidagilar: Davlat maktabgacha taʼlim tashkilotlarida sogʻlom ovqatlantirishni tashkil etish tartibi toʻgʻrisidagi nizom 1-ilovaga muvofiq; 2019 — 2021-yillarda davlat maktabgacha taʼlim tashkilotlarida sogʻlom ovqatlantirishni tashkil etishni takomillashtirish chora-tadbirlari rejasi 3-ilovaga muvofiq tasdiqlansin. 3. Belgilansinki, davlat maktabgacha taʼlim tashkilotlarida autsorsing usulida sogʻlom ovqatlantirish Oʻzbekiston Respublikasi Maktabgacha taʼlim vazirligi tomonidan oʻtkaziladigan tanlov natijalariga koʻra tashkil qilinadi. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasining soʻrovi boʻyicha oziq-ovqat mahsulotlarining amaldagi oʻrtacha bozor narxlari toʻgʻrisidagi maʼlumotlarni muntazam ravishda oʻzlarining Internet jahon axborot tarmogʻidagi veb-saytlarida joylashtirilishi va taqdim etilishini taʼminlasinlar. 5. Belgilab qoʻyilsinki: ovqatlantirish autsorsing usulida tashkil etiladigan davlat maktabgacha taʼlim tashkilotlarida autsorser tomonidan ovqatlantirishni tashkil etish uchun foydalaniladigan kommunal xizmatlar toʻlovlari maktabgacha taʼlim tashkilotiga ajratilgan Oʻzbekiston Respublikasi Davlat budjeti mablagʻlari doirasida qoplanadi; davlat maktabgacha taʼlim tashkilotida ovqatlantirish autsorsing usulida tashkil etilganda, ijara shartnomasi doirasida autsorserga vaqtincha foydalanishga beriladigan oshxonaning ishlab chiqarish xonalari, asbob-uskunalari, idish-tovoqlari va mebelidan foydalanganlik uchun toʻlov nol stavka boʻyicha belgilanadi; ovqatlantirish autsorsing usulida tashkil etilishi munosabati bilan tejalgan pul mablagʻlari, birinchi navbatda, davlat maktabgacha taʼlim tashkilotlari tarbiyalanuvchilarining ovqatlanish shart-sharoitlarini yaxshilashga yoʻnaltiriladi. 6. Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi Maktabgacha taʼlim vazirligi bilan birgalikda: tuman (shahar) kesimida davlat maktabgacha taʼlim tashkilotlaridagi oziq-ovqat mahsulotlari va tayyorlanayotgan taomlar, shuningdek, ularda foydalaniladigan texnologik jihozlarning sanitariya qoidalari, normalari va gigiyena normativlariga mosligi, oshxonalar xodimlari tomonidan sanitariya-gigiyena tadbirlari bajarilishiga rioya etilishini aniqlash yuzasidan tasdiqlangan jadval asosida har oyda sanitariya holatni oʻrganib borilishini tashkil etsin; davlat maktabgacha taʼlim tashkilotlarida toʻliq va xavfsiz ovqatlantirishni tashkil etish uchun gigiyenik talablarni uch oy muddatda qayta koʻrib chiqib, tasdiqlasin. 7. Oʻzbekiston Respublikasi Oliy va oʻrta maxsus taʼlim vazirligi Iqtisodiyot va sanoat vazirligi bilan birgalikda 2019-2020 oʻquv yilidan boshlab, oliy taʼlim muassasalarida tegishli yil uchun tasdiqlangan umumiy kvotalar doirasida “Umumiy ovqatlanish texnologiyasi va uni tashkil etish” yoʻnalishi boʻyicha talabni inobatga olgan holda oliy maʼlumotli mutaxassislarni tayyorlash tizimini yoʻlga qoʻysin. 8. Oʻzbekiston Respublikasi Maktabgacha taʼlim vazirligi: maktabgacha taʼlim tashkilotlarida tarbiyalanuvchilarga isteʼmol uchun berilayotgan taomlar sifati boʻyicha qatʼiy nazoratni taʼminlasin; Oʻzbekiston Oshpazlar uyushmasi, Oliy va oʻrta maxsus taʼlim vazirligi bilan birgalikda davlat maktabgacha taʼlim tashkilotlari tomonidan ovqatlantirish tashkil etilganda oshpazlar va oshpaz yordamchilarining har uch yilda bir marta malakasini oshirish ishlarini tashkil etsin; Oʻzbekiston Respublikasi Sogʻliqni saqlash vazirligi hamda Oʻzbekiston Milliy teleradiokompaniyasi bilan birgalikda ommaviy axborot vositalarida maktabgacha taʼlim tashkilotlarida tarbiyalanuvchilarni sogʻlom ovqatlantirish yuzasidan targʻibot-tashviqot ishlarini olib borsin. 9. Oʻzbekiston Respublikasi Moliya vazirligi Oʻzbekiston Respublikasi Davlat budjeti parametrlarida ushbu qarorning amalga oshirilishi uchun zarur mablagʻlarni nazarda tutsin. 10. Oʻzbekiston Respublikasi Vazirlar Mahkamasining “Maktabgacha taʼlim muassasalarining faoliyatini takomillashtirish toʻgʻrisida” 2017-yil 19-iyuldagi 528-son qarori 1-bandi va 4-ilovasi (Oʻzbekiston Respublikasi QHT, 2017-y., 30-son, 732-modda) oʻz kuchini yoʻqotgan deb hisoblansin. 11. Oʻzbekiston Respublikasi Maktabgacha taʼlim vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi maktabgacha taʼlim vaziri A.V. Shin va Oʻzbekiston Respublikasi sogʻliqni saqlash vaziri A.Q. Shadmanov zimmasiga yuklansin. 1. Mazkur Nizom davlat maktabgacha taʼlim tashkilotlarida sogʻlom ovqatlantirishni tashkil etish tartibini belgilaydi. Ushbu Nizom talablari davlat maktabgacha taʼlim tashkilotlariga (keyingi oʻrinlarda maktabgacha taʼlim tashkilotlari deb ataladi) nisbatan tatbiq etiladi. 2. Tarbiyalanuvchilarning sogʻlom ovqatlanishini tashkil etish maktabgacha taʼlim tashkilotlarining oshxonalarida (keyingi oʻrinlarda oshxona deb ataladi) sanitariya qoidalari, normalari va gigiyena normativlariga muvofiq shart-sharoitlar yaratilgan holda amalga oshiriladi. 3. Maktabgacha taʼlim tashkilotlarida sogʻlom ovqatlantirishni tashkil etishning maqsadi tarbiyalanuvchilarning sogʻlom va barkamol oʻsishini taʼminlash, oshxonalarda sifatli taomlar tayyorlash, taomlarni isteʼmol qilish uchun gigiyenik talablarga muvofiq sharoitlar yaratish hisoblanadi. 4. Quyidagilar maktabgacha taʼlim tashkilotlarida sogʻlom ovqatlantirishni tashkil etishning asosiy vazifalari hisoblanadi: tarbiyalanuvchilarning belgilangan sanitariya qoidalari, normalari va gigiyena normativlariga muvofiq holda ovqatlanishni tashkil etish; tarbiyalanuvchilarni sifatli oziq-ovqat mahsulotlari bilan taʼminlash; oziq-ovqat mahsulotlari hamda taomlarning xavfsizligi va sifatini kafolatlash; tarbiyalanuvchilarda ovqatlantirish bilan bogʻliq yuqumli kasalliklarning tarqalishiga yoʻl qoʻymaslik; tarbiyalanuvchilar oʻrtasida sogʻlom ovqatlantirish koʻnikmalarini shakllantirish; taomlarni tayyorlashda, oziq-ovqat mahsulotlarini qabul qilish hamda saqlashda sanitariya qoidalari, normalari va gigiyena normativlariga qatʼiy rioya qilish. 5. Quyidagilar maktabgacha taʼlim tashkilotlarida sogʻlom ovqatlantirishni tashkil etishga qoʻyiladigan asosiy talablar hisoblanadi: tarbiyalanuvchilarni sogʻlom ovqatlantirishni autsorsing korxonalari jalb qilinmagan hollarda bevosita maktabgacha taʼlim tashkilotlari tomonidan tashkil etish; tarbiyalanuvchilarni sogʻlom ovqatlantirishni sanitariya-gigiyena tadbirlari va epidemiyaga qarshi tadbirlar bajarilishiga qatʼiy rioya qilgan holda tashkil etish; oshpazlar tomonidan taom tayyorlash jarayonida texnologiya va texnika xavfsizligi qoidalariga amal qilinishi; taom tayyorlash, oziq-ovqat mahsulotlarini sifatli qabul qilish, saqlash uchun zarur sharoitlar yaratish; taomnomaga muvofiq mahsulotlar toʻliq yetkazilishi va sarflanishini taʼminlash choralarini koʻrish; oshpazlarning har uch yilda bir marta malaka oshirishi, tibbiy koʻrikdan oʻtgan holda ishga qoʻyilishi. Tarbiyalanuvchilarni sogʻlom ovqatlantirishni tashkil etish uchun tegishli tuman (shahar) hokimlari, tuman (shahar) maktabgacha taʼlim boʻlimlari mudirlari hamda maktabgacha taʼlim tashkilotlari direktorlari masʼul hisoblanadi. 6. Oshxonalarda sogʻlom ovqatlantirish tarbiyalanuvchilarning fiziologik yoshiga muvofiq ravishda tuzilgan, ushbu Nizomga 1-ilovada keltirilgan taomnoma asosida tashkil etiladi. Bunda: kunlik taomnomalar Maktabgacha taʼlim vazirligi tomonidan tuzilib, tasdiqlangan hamda Sanitariya-epidemiologik osoyishtalik va jamoat salomatligi xizmati bilan kelishilgan namunaviy, mavsumiy taomnomalar asosida tuziladi; taomnoma joriy kundagi tarbiyalanuvchilar sonidan kelib chiqib, keyingi ish kuni uchun soat 16.00 ga qadar hamshira tomonidan maktabgacha taʼlim tashkiloti oshpazi va xoʻjalik mudiri ishtirokida tuziladi; taomnoma asosida keyingi kun uchun oziq-ovqat mahsulotlari xoʻjalik mudiri tomonidan hamshira yoki navbatchi tarbiyachi ishtirokida ish kuni yakunlangunga qadar oshxonaga beriladi; taomnoma bir kun oldingi tarbiyalanuvchilar soniga mutanosib ravishda har bir tarbiyalanuvchi uchun bir kunlik oʻrtacha sarflanadigan oziq-ovqat mahsulotlari miqdori va ularning qiymati chiqarilgan holda ikki nusxada tuziladi; joriy kunda ertalab soat 9.00 ga qadar maktabgacha taʼlim tashkilotiga kelgan tarbiyalanuvchilar soni taomnomada nazarda tutilgan tarbiyalanuvchilar sonidan 10 nafar va undan koʻp boʻlsa, guruh tarbiyachilarining tarbiyalanuvchilar soni toʻgʻrisidagi bildirishnomalari asosida taomnomaga oʻzgartirish kiritilishi toʻgʻrisida dalolatnoma tuziladi va sanitariya normalari, qoidalari va gigiyena normativlarida belgilangan tartibda mahsulotlar omborga qaytariladi yoki qoʻshimcha ajratiladi; taomnoma sanitariya qoidalari, normalari va gigiyena normativlari asosida toʻgʻri tuzilganligi hamshira va maktabgacha taʼlim tashkiloti direktori tomonidan imzo bilan tasdiqlanadi; taomnomaning bitta nusxasi hamshiraga, ikkinchi nusxasi oshxonaga foydalanish uchun beriladi; kunlik tayyorlanadigan taom turlari va bir tarbiyalanuvchi uchun taom miqdori maxsus ovqat tarqatish joyiga yozib qoʻyiladi; tarbiyalanuvchilar uchun taomlar ovqatlanish texnologiyasi qoidalariga amal qilgan holda tayyorlanadi, saqlanadi va tarqatiladi. 7. Kunlik taomnomalar tuzishda bir nafar tarbiyalanuvchiga sarflanadigan oziq-ovqat mahsulotlarining kunlik miqdori sanitariya normalari, qoidalari va gigiyena normativlari asosida belgilanishi talab etiladi. 8. Maktabgacha taʼlim tashkilotidagi qisqa muddatli guruhlar uchun taomnoma alohida tuziladi va tashkilot direktori tomonidan tasdiqlanadi. 9. Maktabgacha taʼlim tashkiloti uchun har oʻn kunlik taomnomalar blankalari ip oʻtkazib bogʻlangan holda oldindan raqamlanadi, tuman (shahar) maktabgacha taʼlim boʻlimi mudiri va bosh hisobchi tomonidan raqamlanib imzolanadi, muhrlanadi va alohida daftarda roʻyxatdan oʻtkaziladi. 10. Maktabgacha taʼlim tashkilotida oziq-ovqat mahsulotlari va taomlar sifatini oʻrganish boʻyicha brakeraj komissiyasi (keyingi oʻrinlarda brakeraj komissiyasi deb ataladi) tashkil etiladi. Maktabgacha taʼlim tashkiloti direktorining brakeraj komissiyasini tasdiqlash toʻgʻrisidagi buyrugʻi har yil uchun alohida qabul qilinadi. 11. Maktabgacha taʼlim tashkiloti hamshirasi brakeraj komissiyasining raisi boʻlib, uning tarkibiga tarbiyachi, oshpaz, tashkilot kasaba uyushmasi qoʻmitasi raisi va tarbiyalanuvchilarning ota-onalari yoki ularning oʻrnini bosuvchi shaxslar (keyingi oʻrinlarda ota-onalar deb ataladi) vakillari aʼzo sifatida kiritiladi. 12. Brakeraj komissiyasi oshxonaga qabul qilinadigan oziq-ovqat mahsulotlari va tayyorlanayotgan taomlar sifatini doimiy ravishda oʻrganib boradi. Oʻrganish natijalari alohida yuritiladigan, ushbu Nizomga 2 va 6-ilovalarga muvofiq shakldagi brakeraj daftarlarida qayd etiladi. 13. Brakeraj daftari oziq-ovqat mahsulotlarining sifati, mazasi, kunlik sinama olinganligi, ovqatni tarqatishga ruxsat berilganligi haqidagi maʼlumotlar belgilangan tartibda toʻldirilib, har kuni hamshiraning imzosi bilan tasdiqlanadi. Brakeraj komissiyasi aʼzolari tomonidan brakeraj daftari yuritilishining doimiy monitoringi olib boriladi. 14. Brakeraj daftari tikilgan, raqamlangan, tashkilot direktori tomonidan imzolangan va muhrlangan boʻlishi shart. 15. Brakeraj daftarining birinchi sahifasida brakeraj komissiyasini tasdiqlash haqidagi buyruqdan koʻchirma boʻlishi, daftar raqamlangan, ip oʻtkazib tikilgan va maktabgacha taʼlim boʻlimi mudiri tomonidan uning familiyasi, ismi, otasining ismi va sana koʻrsatilgan holda imzolanib, muhrlangan boʻlishi lozim. 16. Maktabgacha taʼlim tashkilotida tarbiyalanuvchilarni sogʻlom ovqatlantirishni taʼminlash maqsadida ushbu Nizomga 3-ilovaga muvofiq shakldagi sifati tez buziluvchi oziq-ovqat mahsulotlarini qayd etish daftari tashkilot hamshirasi tomonidan yuritiladi. Sifati tez buziluvchi oziq-ovqat mahsulotlarini qayd etish daftarida mahsulotlarning ishlab chiqarilgan vaqti, maktabgacha taʼlim tashkilotiga qabul qilingan vaqti va oxirgi ishlatish muddati haqidagi maʼlumotlar qayd etib boriladi. Daftar raqamlangan, ip oʻtkazib tikilgan va maktabgacha taʼlim tashkiloti direktori tomonidan uning familiyasi, ismi, otasining ismi va sana koʻrsatilgan holda imzolanib, muhrlangan boʻlishi lozim. Daftarning birinchi sahifasida tez buziluvchi mahsulotlarning saqlanish muddatlari haqidagi jadval koʻrsatilgan boʻlishi lozim. 17. Sifati tez buziluvchi oziq-ovqat mahsulotlarini qayd etish daftarining yuritilishi uchun maktabgacha taʼlim tashkiloti direktori va hamshira bevosita masʼul hisoblanadi. 18. Oshxonada tayyor boʻlgan taom tarbiyalanuvchilarga tarqatilishidan 15 — 20 daqiqa oldin undan maktabgacha taʼlim tashkiloti hamshirasi tomonidan kunlik sinama olinadi. 19. Olingan sinama toza idishga solinib, idishning ustki qismiga taomning nomi, tayyorlangan va sinama olingan vaqti yozilgan yorliq yopishtirilgan holda, sovutgich yoki boshqa sinama sifatiga taʼsir qilmaydigan sharoitda toʻliq bir sutka saqlanadi. 20. Davlat maktabgacha taʼlim tashkilotiga taʼminotchi tashkilotlar tomonidan keltirilgan oziq-ovqat mahsulotlari brakeraj komissiyasi tomonidan koʻrib chiqilganidan keyin tashkilotning xoʻjalik mudiri tomonidan omborxonaga qabul qilib olinadi. Ombor kitobi va brakeraj daftari maktabgacha taʼlim tashkilotida 3 yil davomida saqlanadi. 21. Oziq-ovqat mahsulotlarini qabul qilishda brakeraj komissiyasi aʼzolari tomonidan mahsulotlarning sifatini kafolatlovchi hujjatlar (sertifikat, markirovka) mavjudligi, shartnomada belgilangan narxi va mahsulotning tavsifiga muvofiqligi koʻrib chiqiladi. 22. Qabul qilingan oziq-ovqat mahsulotlari sanitariya qoidalari, normalari va gigiyena normativlariga muvofiq holda saqlanadi va sarflanadi. 23. Omborxonaga keltirilgan va kunlik taomnoma asosida oshxonaga berilgan oziq-ovqat mahsulotlari ushbu Nizomga 4-ilovaga muvofiq shakldagi omborxonada saqlanayotgan oziq-ovqat mahsulotlarini qayd etish daftariga yozib qoʻyiladi. Daftarning yuritilishi uchun xoʻjalik mudiri bevosita masʼul hisoblanadi. 24. Omborxonada saqlanayotgan oziq-ovqat mahsulotlarini qayd etish daftarida omborxonaga keltirilgan va oshxonaga topshirilgan oziq-ovqat mahsulotlari nomma-nom yozib boriladi. Bunda har bir oziq-ovqat mahsuloti uchun alohida varaq yuritiladi. Omborxonada saqlanayotgan oziq-ovqat mahsulotlarining qoldigʻi har kuni belgilab boriladi. 25. Omborxonada saqlanayotgan oziq-ovqat mahsulotlarini qayd etish daftari raqamlangan, ip oʻtkazib tikilgan va maktabgacha taʼlim boʻlimi mudiri tomonidan, uning familiyasi, ismi, otasining ismi va sana koʻrsatilgan holda imzolanib, muhrlangan boʻlishi lozim. 26. Maktabgacha taʼlim tashkilotlarida sanitariya qoidalari, normalari va gigiyena normativlariga nisbatan tarbiyalanuvchilarning oziq-ovqat mahsulotlari bilan taʼminlanish darajasi oyma-oy tahlil qilib boriladi hamda choraklik tahlil natijalari chorak yakunlanganidan keyingi oyning 5-kuniga qadar maktabgacha taʼlim tuman (shahar) boʻlimlariga topshiriladi. Tuman (shahar) maktabgacha taʼlim boʻlimlari tomonidan muassasalarda tarbiyalanuvchilarning oziq-ovqat mahsulotlari bilan taʼminlanish darajasi toʻgʻrisidagi umumlashtirilgan hisobotlar chorak yakunlanganidan keyingi oyning 10-kuniga qadar tegishlicha Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalariga va Toshkent shahar maktabgacha taʼlim bosh boshqarmasiga taqdim etiladi. Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi tomonidan maktabgacha taʼlim tashkilotlarida tarbiyalanuvchilarning oziq-ovqat bilan taʼminlanish darajasi toʻgʻrisidagi umumlashtirilgan hisobotlar chorak yakunlanganidan keyingi oyning 15-kuniga qadar Oʻzbekiston Respublikasi Maktabgacha taʼlim vazirligiga topshiriladi. Oʻzbekiston Respublikasi Maktabgacha taʼlim vazirligi tomonidan maktabgacha taʼlim tashkilotlarida tarbiyalanuvchilarning oziq-ovqat mahsulotlari bilan taʼminlanish darajasi toʻgʻrisidagi umumlashtirilgan hisobotlarni chorak yakunlanganidan keyingi oyning 25-kuniga qadar oʻrganib chiqiladi, oʻrganish natijasida aniqlangan kamchilik va muammolarni Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari bilan hamkorlikda bartaraf etish choralari koʻriladi. 27. Davlat maktabgacha taʼlim tashkilotlarining oziq-ovqat mahsulotlari bilan taʼminlanish darajasi toʻgʻrisidagi hisobotlar ushbu Nizomga 5-ilovada keltirilgan sxemaga muvofiq tarzda yuritiladi. 28. Tarbiyalanuvchining maktabgacha taʼlim tashkilotida boʻlgan davri uchun badal toʻlovlari belgilangan tartibda tarbiyalanuvchilarni ovqatlantirishni tashkil etishga yoʻnaltiriladi. Bunda sanitariya qoidalari, normalari va gigiyena normativlarini toʻliq bajarish uchun ota-onalar toʻlovlari bilan qoplanmagan qismi Oʻzbekiston Respublikasi budjeti mablagʻlari hisobiga qoplanadi. 29. Maktabgacha taʼlim tashkilotida tarbiyalanuvchilarni ovqatlantirish jismoniy va yuridik shaxslarning homiylik xayriyalari yoki muassasaning budjetdan tashqari mablagʻlari hisobiga tashkil etilgan taqdirda, tarbiyalanuvchilar uchun belgilangan bir kunlik ovqatlanish ratsioni sanitariya qoidalari, normalari va gigiyena normativlariga muvofiq belgilangan normalardan oshmasligi lozim. 30. Maktabgacha taʼlim tashkiloti xodimlarining ushbu muassasada ovqatlanishi maktabgacha taʼlim tashkiloti direktori bilan xodim oʻrtasida tuzilgan shartnomaga muvofiq toʻlov asosida tashkil etiladi. Faoliyati bolalar tarbiyasi bilan uzluksiz ravishda bogʻliq boʻlgan xodimlar (direktor, hamshira, tarbiyachi va yordamchi tarbiyachi) shartnoma asosida ovqatlanadi. 31. Maktabgacha taʼlim tashkiloti xodimlari alohida taomnoma boʻyicha ovqatlanadilar. 32. Taomnomada ovqatlangan xodimlar soni, ular uchun sarflangan oziq-ovqat mahsulotlarining miqdori va qiymati koʻrsatiladi. Joriy oyda xodimlarning maktabgacha taʼlim tashkiloti hisobiga ovqatlanishi uchun bir oylik toʻlov miqdori oldingi oyda tuzilgan taomnoma boʻyicha xodimlarga sarflangan oziq-ovqat mahsulotlarini ovqatlangan xodimlar oʻrtacha soniga boʻlish orqali aniqlanadi. 33. Xodimlarning maktabgacha taʼlim tashkilotida ovqatlanganligi uchun toʻlovlar joriy oyning 10-kunidan kechiktirmay banklarga toʻlanadi hamda toʻlov toʻlanganligini tasdiqlovchi hujjat (kvitansiya) nusxasi maktabgacha taʼlim tashkilotiga taqdim etiladi. Xodimlarning maktabgacha taʼlim tashkilotida ovqatlanganligi uchun toʻlangan mablagʻlar tuman (shahar) maktabgacha taʼlim boʻlimlari hisob-varaqlarida ulardan keyinchalik foydalanish uchun hisobga olinadi. 34. Xodimlarning maktabgacha taʼlim tashkilotida ovqatlanganligi uchun toʻlovlar miqdorini hisoblashda xodimning faqat ishda boʻlgan kunlari eʼtiborga olinadi. Xodimning ishda boʻlmagan kunlari uchun undirilgan toʻlovlar keyingi oy uchun toʻlov amalga oshirilayotganida hisobga olinadi. 35. Xodimlarning maktabgacha taʼlim tashkilotida ovqatlanganligi uchun amalga oshirgan toʻlovlari toʻliq oziq-ovqat xarajatlariga yoʻnaltiriladi. 36. Tuman (shahar) maktabgacha taʼlim boʻlimining mudiri: tasarrufidagi maktabgacha taʼlim tashkilotlari tarbiyalanuvchilarini sogʻlom ovqatlantirishni tashkil etishga hamda ularni sifatli oziq-ovqat mahsulotlari bilan uzluksiz taʼminlash ishlariga umumiy rahbarlik qiladi; tarbiyalanuvchining tashkilotda boʻlgan davri uchun tashkilot hisob-raqamiga tushgan badal toʻlovlari va davlat budjetidan ajratilgan mablagʻlar hisobiga oziq-ovqat mahsulotlarini xarid qilish yuzasidan shartnomalar tuzadi; xarid qilish uchun tuzilgan shartnomalarda oziq-ovqat mahsulotlari muvofiqlik va gigiyenik sertifikatlar asosida tasarrufidagi tashkilotga sifatli yetkazib berilishini taʼminlaydi; bir nafar tarbiyalanuvchiga kunlik ovqatlanish narxlarini belgilashni, taomnoma blankalarini raqamlash, muhrlash, oziq-ovqat mahsulotlari yetkazib beruvchilar bilan tuzilgan shartnomalar shartlari bajarilishini taʼminlaydi; tarbiyalanuvchilarni sogʻlom ovqatlantirish sanitariya qoidalari, normalari va gigiyena normativlarini toʻliq taʼminlagan holda amalga oshirilishiga shaxsan masʼuldir. Oziq-ovqat mahsulotlarini xarid qilish normativ-huquqiy hujjatlarda belgilangan tartibda amalga oshiriladi. 37. Maktabgacha taʼlim tashkilotining direktori: tarbiyalanuvchilarni sogʻlom va toʻlaqonli ovqatlantirishni tashkil etishga javobgar hisoblanadi; maktabgacha taʼlim tashkilotiga yetkazib berilayotgan oziq-ovqat mahsulotlari sifat tavsifiga mos ravishda qabul qilinishini taʼminlaydi; tarbiyalanuvchilarning tashkilotda boʻlgan davri uchun badal toʻlovlari oʻz vaqtida va toʻliq toʻlab borilishini taʼminlaydi; ota-onalar yigʻilishlarida tarbiyalanuvchilarni sogʻlom ovqatlantirish uchun tayyorlanayotgan taomlarning sifati, sanitariya qoidalari, normalari va gigiyena normativlarida belgilangan oziq-ovqat mahsulotlari bilan taʼminlanish darajasi toʻgʻrisida har chorakda bir marta hisobot berib boradi; tarbiyalanuvchilarni sogʻlom ovqatlantirishni tashkil etish darajasini baholash maqsadida har yarim yilda kamida bir marta ota-onalar oʻrtasida soʻrovnomalar oʻtkazadi va uning natijalarini muhokama qilib boradi; maktabgacha taʼlim tashkilotidagi brakeraj komissiyasining tarkibini tasdiqlaydi, zarur hollarda tarkibga oʻzgartirishlar kiritadi, brakeraj komissiyasining ishini muvofiqlashtiradi. 38. Maktabgacha taʼlim tashkiloti hamshirasi: taomnomalarning xilma-xilligi va sanitariya qoidalari, normalari va gigiyena normativlariga asosan tuzilishi, oshxona va omborxonaning sanitariya qoidalari, normalari va gigiyena normativlariga rioya qilgan holda faoliyat yuritishini nazorat qiladi; oziq-ovqat mahsulotlarining sifatini, saqlanish qoidalariga amal qilinishini hamda isteʼmolga berilishini, tayyorlangan taomlar sifatini, mahsulotlarning taomlarni tayyorlashda toʻgʻri taqsimlanishini, taom vaznini va sifatini, oziq-ovqat mahsulotlarining belgilangan meʼyorlar asosida sarflanishini taʼminlaydi; tarbiyalanuvchilarni ovqatlantirishni maktabgacha taʼlim tashkiloti tomonidan tasdiqlangan kun tartibiga asosan tashkil etadi; asosiy oziq-ovqat mahsulotlarining sanitariya qoidalari, normalari va gigiyena normativlari boʻyicha taʼminlanishi yuzasidan har oʻn kunlik hisobotini yuritadi; yigʻma hisobotlardan kelib chiqib, taomlar ratsioniga kiritilgan oziq-ovqat mahsulotlarining tarkibiy qismi va energetik qiymatini doimiy ravishda tahlil qilib boradi; tayyor taomlardan sinama olish, ularning organoleptik (hid bilish, taʼm bilish, koʻrish) usul asosida baholanishini va jurnalga qayd etishni hamda taomlardan olingan sinamalar talab etilgan darajada saqlanishini taʼminlaydi; xoʻjalik mudiri va oshpaz bilan hamkorlikda taomnoma tuzadi; har uch yilda bir marta belgilangan tartibda maktabgacha taʼlim tashkilotlarida sogʻlom ovqatlantirishni tashkil etish boʻyicha malaka oshiradi. 39. Maktabgacha taʼlim tashkiloti oshpazi eng kamida 3-razryadli oshpaz darajasiga oid maxsus kasbiy maʼlumotga ega boʻlishi zarur va quyidagi vazifalarni bajaradi: taomlarni maktabgacha taʼlim tashkilotidagi taomnoma asosida tayyorlash texnologiyasiga amal qilgan holda tayyorlaydi; tarbiyalanuvchilarning yoshiga muvofiq tarzda taomlarni porsiyalarga boʻladi va tarqatadi; kunlik taomnomani tuzishda ishtirok etadi; oziq-ovqat mahsulotlarining belgilangan tartibda saqlanishi va taomnoma asosida toʻgʻri sarflanishini taʼminlaydi; taomlarni tayyorlashda mahsulotlarga dastlabki va issiqlik ishlov berishni amalga oshiradi; turli xildagi oziq-ovqat mahsulotlarining tavsifi va biologik qiymatini oʻrganadi hamda organoleptik usul orqali ularning sifat koʻrsatkichlarini farqlaydi; issiqlik ishlov beruvchi, vazn oʻlchovchi, muzlatgich va boshqa jihozlardan foydalanishda texnika xavfsizligi qoidalariga qatʼiy amal qiladi; har uch yilda bir marta maktabgacha taʼlim tashkilotlarida sogʻlom ovqatlantirishni tashkil etish boʻyicha malaka oshiradi. 40. Maktabgacha taʼlim tashkilotining oziq-ovqat mahsulotlari xoʻjalik mudiri eng kamida oʻrta maxsus maʼlumotga ega boʻlishi zarur va quyidagi vazifalarni bajaradi: oziq-ovqat mahsulotlarini qabul qilishni tashkil etadi, omborxonaga joylashtiradi va ularni saqlashda sanitariya qoidalari, normalari va gigiyena normativlariga amal qiladi; kunlik taomnomani tuzishda ishtirok etadi; oziq-ovqat mahsulotlarining omborxonadagi qoldiq miqdoridan kelib chiqib, yetkazib beruvchilarga buyurtmalarni shakllantirishda ishtirok etadi; kunlik taomnomada belgilangan barcha turdagi oziq-ovqat mahsulotlarini oshxonaga beradi; yetkazib beruvchilar tomonidan topshirilgan oziq-ovqat mahsulotlarining yukxatiga mosligini tekshiradi, ularning vaznini oʻlchaydi va sifatini koʻzdan kechiradi; omborxonadagi oziq-ovqat mahsulotlarining hisobini yuritadi, mahsulotlarni sifat tavsifiga, foydalanish muddatlariga amal qilgan holda saqlaydi; omborxonada saqlanayotgan oziq-ovqat mahsulotlarini qayd etish daftarini yuritadi; har uch yilda bir marta maktabgacha taʼlim tashkilotlarida sogʻlom ovqatlanishni tashkil etish boʻyicha malaka oshiradi. 41. Maktabgacha taʼlim tashkilotida sogʻlom ovqatlantirishni tashkil etishga masʼul xodimlarning malakasini oshirish Oʻzbekiston Respublikasi Maktabgacha taʼlim vazirligi tomonidan tashkil etiladi hamda Oʻzbekiston Respublikasi Sogʻliqni saqlash vazirligi bilan kelishgan holda ishlab chiqilgan oʻquv rejasi va dasturi asosida amalga oshiriladi. 42. Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi, tuman (shahar) maktabgacha taʼlim boʻlimlari maktabgacha taʼlim tashkilotida sogʻlom ovqatlantirishni tashkil etish monitoringini olib borishda: maktabgacha taʼlim tashkilotida sogʻlom ovqatlantirishni tashkil etish yuzasidan doimiy monitoring olib boradi, jumladan, tarbiyalanuvchilarning oziq-ovqat mahsulotlari bilan taʼminlanganlik darajasini tahlil qilib boradi; tegishli mahalliy ijro etuvchi hokimiyat organlariga oshxonalarning moddiy-texnik bazasini mustahkamlash boʻyicha takliflar kiritadi; monitoring natijalarini har chorakda hududiy tuman (shahar) hokimliklari huzuridagi yigʻilishlarda prokuratura, moliya, sogʻliqni saqlash, maktabgacha taʼlim boʻlimlari rahbarlari ishtirokida muhokama qilib boradi; oshxonalarda sanitariya qoidalari, normalari va gigiyena normativlariga muvofiq boʻlmagan holatlarni zudlik bilan bartaraf etish choralarini koʻradi. 43. Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining hududiy boʻlimlari tomonidan maktabgacha taʼlim tashkilotlari oshxonalarida sanitariya qoidalari, normalari va gigiyena normativlari hamda sanitariya-gigiyena va epidemiyaga qarshi tadbirlarning bajarilishiga rioya qilinishi yuzasidan nazorat ishlari amalga oshiriladi. 44. Ushbu Nizom talablari buzilishida aybdor boʻlgan shaxslar qonunchilikka muvofiq javob beradilar. TASDIQLAYMAN_______-son maktabgacha taʼlim tashkiloti direktori ____________________________ (F.I.O.)____________________ M.Oʻ.(imzo) TAOMNOMA(20___ yil ______________ ________________ uchun) (sana) (oy) __________-guruhTarbiyalanuvchilar soni ________ nafar Taom nomi Bir nafar tarbiyalanuvchi uchun taom miqdori Non Choy ... ... ... ... ... ... ... ... ... Tomat Tuz Nonushta Tushlik Ikkinchi tushlik *Kechki ovqat 1 nafar tarbiyalanuvchi uchun Jami mahsulot miqdori Mahsulot narxi Sarflangan mablagʻ miqdori Jami sarflangan mablagʻ miqdori _______________ Bir nafar tarbiyalanuvchi uchun sarflangan mablagʻ miqdori ____________________ * 12 va 24 soatli ish tartibi joriy etilgan maktabgacha taʼlim tashkilotlariga nisbatan tadbiq etiladi. Hamshira ______________ Xoʻjalik mudiri ___________________________ Oshpaz ___________________ (imzo) (imzo) (imzo) Tayyor taomning nomi Baholanishi Sinama olingan vaqti Tibbiyot xodimining ruxsati Imzo taomnomaning bajarilishi sifati ovqat tayyorlash texnologiyasiga rioya qilinganligi 20___ yil ____ ____________ Nonushta Tushlik Ikkinchi tushlik Kechki ovqat 20___ yil ____ ____________ Nonushta Tushlik Ikkinchi tushlik Kechki ovqat T/r Taʼminotchi yuridik shaxsning nomlanishi Yukxati raqami, mahsulotning kelgan vaqti va sanasi Sifati tez buziluvchi mahsulotlar va ularning miqdori Sifati haqida maʼlumot Ishlatish muddatining oxirgi sanasiva vaqti Imzo 1. 2. 3. 4. 5. ... (goʻsht) Sana Ishonchnoma raqami Yukxati raqami Narxi Kirim Chiqim Qoldiq (sut) Sana Ishonchnoma raqami Yukxati raqami Narxi Kirim Chiqim Qoldiq (Yogʻ) Sana Ishonchnoma raqami Yukxati raqami Narxi Kirim Chiqim Qoldiq Bosqichlar Masʼullar Tadbirlar Muddati 1-bosqich Maktabgacha taʼlim tashkiloti Sanitariya qoidalari, normalari va gigiyena normativlariga asosan tarbiyalanuvchilarning oziq-ovqat mahsulotlari bilan taʼminlanish darajasini tahlil qilib borish hamda choraklik tahlil natijalarini maktabgacha taʼlim tuman (shahar) boʻlimlariga topshirish Chorak yakunlanganidan keyingi oyning5-kuniga qadar 2-bosqich Tuman (shahar) maktabgacha taʼlim boʻlimlari Tarbiyalanuvchilarning oziq-ovqat mahsulotlari bilan taʼminlanish darajasi toʻgʻrisidagi umumlashtirilgan hisobotlarni tegishlicha Qoraqalpogʻiston Respublikasi Maktabgacha taʼlim vazirligiga, viloyatlar maktabgacha taʼlim boshqarmalariga va Toshkent shahar maktabgacha taʼlim bosh boshqarmasiga taqdim etish Chorak yakunlanganidan keyingi oyning 10-kuniga qadar 3-bosqich Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlimbosh boshqarmasi Maktabgacha taʼlim tashkilotlarida tarbiyalanuvchilarning oziq-ovqat mahsulotlari bilan taʼminlanish darajasi toʻgʻrisidagi umumlashtirilgan hisobotlarni Oʻzbekiston Respublikasi Maktabgacha taʼlim vazirligiga topshirish Chorak yakunlanganidan keyingi oyning 15-kuniga qadar 4-bosqich Oʻzbekiston Respublikasi Maktabgacha taʼlim vazirligi Maktabgacha taʼlim tashkilotlarida tarbiyalanuvchilarning oziq-ovqat mahsulotlari bilan taʼminlanish darajasi toʻgʻrisidagi umumlashtirilgan hisobotlarni oʻrganib chiqish, oʻrganish natijasida aniqlangan kamchilik va muammolarni Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari bilan hamkorlikda bartaraf etish choralarini koʻrish Chorak yakunlanganidan keyingi oyning 25-kuniga qadar Mahsulot yetkazib beruvchi taʼminotchi tashkilot nomi Mahsulot keltirilgan sana Mahsulot nomi Miqdori (kg, litr, dona) Baholash Brakeraj komissiyasi ruxsati Brakeraj komissiyasi aʼzosi imzosi Mahsulot sifatini organoleptik usulda baholash Sifatsizlik alomatlarini izohlash T/rTadbirlar nomiAmalga oshirish mexanizmiAmalga oshirish muddatlariMasʼul ijrochilarI. Maktabgacha taʼlim tashkilotlarida tarbiyalanuvchilarni sogʻlom ovqatlantirishning zamonaviy usullarini joriy etish1.Maktabgacha taʼlim tashkilotlarida autsorsing usulida sogʻlom ovqatlantirishni tashkil etishni kengaytirish.1. Maktabgacha taʼlim tashkilotlarida autsorsing usulida ovqatlantirishni tashkil etish rejalarini tumanlar boʻyicha ishlab chiqish.2. Reja asosida maktabgacha taʼlim tashkilotlarida autsorsing usulida ovqatlantirishni tashkil etish.2019-yiliyul-avgust2019-2020yillarMaktabgacha taʼlim vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari2.Bolalarni ovqatlantirishni tashkil etish yuzasidan chet el tajribasini oʻrganish boʻyicha xizmat safarlarini tashkil etish.1. Bolalarni ovqatlantirishni tashkil etish yuzasidan chet el tajribasini oʻrganish boʻyicha mutaxassislar ishchi guruhini shakllantirish.2. Bolalarni ovqatlantirishni tashkil etish yuzasidan chet el tajribasini oʻrganish boʻyicha xizmat safarlariga yuborish va xalqaro tajribani oʻrganish natijalari yuzasidan takliflar kiritish.2019-yiliyul2019-2020yillarMaktabgacha taʼlim vazirligi,manfaatdor vazirlikva idoralarMaktabgacha taʼlim vazirligi,manfaatdor vazirliklarva idoralarII. Maktabgacha taʼlim tizimida umumiy ovqatlanish texnologiyasi va uni tashkil etish yoʻnalishi boʻyicha kadrlar tayyorlash sifatini oshirish, qayta tayyorlash va malakasini oshirish tizimini takomillashtirish3.Umumiy ovqatlanish texnologiyasi va uni tashkil etish yoʻnalishi boʻyicha oliy maʼlumotli mutaxassislarni tayyorlash va qayta tayyorlashni yoʻlga qoʻyish.1. Umumiy ovqatlanish texnologiyasi va uni tashkil etish yoʻnalishida mutaxassislar tayyorlash boʻyicha respublikadagi oliy taʼlim muassasalaridan kerakli shart-sharoitlari va mutaxassislari mavjud oliy taʼlim muassasalarini tanlash va 2019-2020 oʻquv yilidan ushbu yoʻnalishlarni ochish boʻyicha takliflarni Vazirlar Mahkamasiga kiritish.2. 2019-2020-yildan belgilangan oliy taʼlim muassasalarida umumiy ovqatlanish texnologiyasi va uni tashkil etish yoʻnalishi boʻyicha oliy maʼlumotli mutaxassislarni tayyorlash va qayta tayyorlashni yoʻlga qoʻyish.2019-yiliyul-avgust2019-2020 oʻquv yiliOliy va oʻrta maxsus taʼlim vazirligi, Iqtisodiyot va sanoat vazirligi Oliy va oʻrta maxsus taʼlim vazirligi4.Maktabgacha taʼlim tashkilotlari oshxonalarida faoliyat yuritayotgan oshpazlarning sohaga oid maxsus kasbiy maʼlumotga ega boʻlishini taʼminlash.Maktabgacha taʼlim tizimida faoliyat yuritayotgan oshpazlarning kasbiy bilimlarini oshirish.2019-2020-yillarMaktabgacha taʼlim vazirligi,Oʻzbekiston Oshpazlar uyushmasi 5.Maktabgacha taʼlim tashkilotlari oshxonalarida faoliyat yuritayotgan oshpazlarning 3 yilda bir marta bolalar uchun taomlar tayyorlash texnologiyasi qoidalari va sogʻlom ovqatlantirishni tashkil etish boʻyicha malakasini oshirish.Maktabgacha taʼlim tizimida faoliyat yuritayotgan oshpazlarning malaka oshirishini tashkil etish.2019 — 2021yillarMaktabgacha taʼlim vazirligi,Oʻzbekiston Oshpazlar uyushmasiIII. Maktabgacha taʼlim tashkilotlarida oshxonalarida sanitariya qoidalari, normalari va gigiyena normativlariga mos sharoitlarni yaratish6.Maktabgacha taʼlim tashkilotlari oshxonalarini sanitariya qoidalari, normalari va gigiyena normativlariga muvofiq jihozlash.1. Maktabgacha taʼlim tashkilotlari oshxonalarining texnologik jihozlar, sovutgichlar, oshxona jihozlari, omborxonada mahsulotlarni saqlash sharoitlari yuzasidan xatlov oʻtkazish.2. Xatlov natijalariga koʻra maktabgacha taʼlim tashkilotlari oshxonalarida sanitariya qoidalari, normalari va gigiyena normativlariga mos sharoitlarni yaratish.2019-2020-yillarQoraqalpogʻiston Respublikasi Vazirlar Kengashi, viloyatlarva Toshkent shahar hokimliklari7.Maktabgacha taʼlim tashkilotlarining oshxonalari faoliyati, xarid qilinayotgan oziq-ovqat mahsulotlari va tayyorlanayotgan taomlar, shuningdek, ularda foydalaniladigan texnologik jihozlarning sanitariya qoidalari, normalari va gigiyena normativlariga mosligini, oshxonalar xodimlari tomonidan sanitariya-gigiyena tadbirlari va epidemiyaga qarshi tadbirlar bajarilishini taʼminlash.1. Har bir Maktabgacha taʼlim tashkilotiga Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari xodimini buyruq bilan biriktirish va ushbu xodimlarni sanitariya-gigiyena tadbirlari va epidemiyaga qarshi tadbirlar bajarilishiga masʼul etib belgilash.2. Maktabgacha taʼlim tashkilotlarining oshxonalari faoliyati xarid qilinayotgan oziq-ovqat mahsulotlari va tayyorlanayotgan taomlar, shuningdek, ularda foydalaniladigan texnologik jihozlarning sanitariya qoidalari, normalari va gigiyena normativlariga mosligini, oshxonalar xodimlarining sanitariya-gigiyena tadbirlari va epidemiyaga qarshi tadbirlar bajarilishiga rioya etishini aniqlash yuzasidan tasdiqlangan jadval asosida har oyda bir marta barcha Maktabgacha taʼlim tashkilotlarida monitoring ishlarini oʻtkazish boʻyicha tasdiqlangan jadval asosida oʻrganishni tashkil etish.2019-yil iyuldandoimiy2019-yil iyuldan doimiyOʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasiOʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasiIV. Maktabgacha taʼlim tashkilotlarida tarbiyalanuvchilarining sogʻlom ovqatlanishini tashkil etish ishlarini yanada takomillashtirish tadbirlarini moliyalashtirish8.Davlat maktabgacha taʼlim tashkilotlari oshpazlari va oshpaz yordamchilari lavozim maoshlarini ularning malaka razryadlaridan kelib chiqib belgilash tizimini joriy etish.1. Davlat maktabgacha taʼlim tashkilotlari oshpazlari va oshpaz yordamchilariga malaka toifalari berish.2. Davlat maktabgacha taʼlim tashkilotlari oshpazlari va oshpaz yordamchilarining malaka toifalari boʻyicha lavozim maoshlarini belgilash.2019-yiliyul2019-yil avgustOʻzbekiston Oshpazlar uyushmasi, Maktabgacha taʼlim vazirligi, Bandlik va mehnat munosabatlari vazirligi, Moliya vazirligiV. Maktabgacha taʼlim tashkilotlarida sogʻlom ovqatlantirishni tashkil etishga doir targʻibot-tashviqot ishlari9.Maktabgacha taʼlim tashkilotlarida sogʻlom ovqatlantirishni tashkil etish yuzasidan keng targʻibot-tashviqot ishlarini olib borish.1. Tarbiyalanuvchilar uchun ovqatlantirishni tashkil etishda taomlarni tayyorlash usullari, ularni isteʼmol qilishning ijobiy taʼsiri, ovqatlanish rejimi, ovqatlantirishni tashkil etishni zamonaviy usullarini targʻib qilish.2019-yil iyuldan doimiy Maktabgacha taʼlim vazirligi,Sogʻliqni saqlash vazirligi,Qoraqalpogʻiston Respublikasi Vazirlar Kengashi, viloyatlarva Toshkent shahri hokimliklari10.Maktabgacha taʼlim tashkiloti tarbiyalanuvchilari uchun “Toʻgʻri ovqatlanish mashgʻulotlari” taʼlim dasturini joriy etish.Tarbiyalanuvchilarni sogʻlom hayot tarzi va toʻgʻri ovqatlanish qoidalari bilan tanishtirish.2019-2020 oʻquv yilidanMaktabgacha taʼlim vazirligi,Sogʻliqni saqlash vazirligi11.Tarbiyalanuvchilar, pedagog xodimlar, ota-onalarning sogʻlom ovqatlanish qoidalariga amal qilinishi yuzasidan bilim va koʻnikmalarini yanada rivojlantirish boʻyicha davra suhbatlari oʻtkazish.Tarbiyalanuvchilar, pedagog xodimlar, ota-onalar oʻrtasida sogʻlom ovqatlanish qoidalariga amal qilinishi yuzasidan davra suhbatlari oʻtkazish.2019-yil iyuldan doimiyMaktabgacha taʼlimi vazirligi,Sogʻliqni saqlash vazirligi